প্রশ্ন হলো, ইসলামের এ মৌল বিষয়টুকু জানার জন্য কি কলেজ, বিশ্ববিদ্যালয় বা মাদ্রাসার ডিগ্রি নেয়ার প্রয়োজন পড়ে? মুসলিম উম্মাহর মাঝে যখন কোন কলেজ, বিশ্ববিদ্যালয় এবং মাদ্রাসা ছিল না তখনও মুসলিমগণ সেটি বুঝতো। সে মৌলিক জ্ঞান ভেড়ার নিরক্ষর রাখালের মাঝেও ছিল। কারণ, ইসলামের গৌরব কালে এ মৌলিক জ্ঞানের বিতরন হতো যেমন মসজিদের মেঝেতে, তেমনি গাছের তলায়, রাস্তাঘাটে, হাটেবাজারে, বিয়ের মজলিসে ও খাওয়ার টেবিলে। জ্ঞানের সে মজলিসে খোলা চোখ, খোলা কান ও খোলা মন নিয়ে হাজির হতো সর্বস্তরের ও সর্বপেশার মানুষ। শিক্ষক ছিলেন স্বয়ং নবীজী (সাঃ)। এবং তাতে কোন টিউশন ফি ছিল না। অথচ সে জ্ঞানের জলসাগুলিই ছিল মানব ইতিহাসে সর্বকালের সর্বশ্রেষ্ঠ ক্লাসরুম। সে ক্লাস রুম থেকে সৃষ্টি হয়েছে মানব ইতিহাসের শ্রেষ্ঠ ব্যক্তিগণ। কিন্তু আজ কলেজ-বিশ্ববিদ্যালয় ও মাদ্রাসার ক্লাসরুম ব্যবহৃত হচ্ছে ওহীর জ্ঞানের সত্যকে আড়াল করার কাজে। ফলে ঈমানী দায়বদ্ধতার কথা বুঝতে বিশ্ববিদ্যালয়ের ছাত্রগণ যেমন ব্যর্থ হচ্ছে, তেমনি ব্যর্থ হচ্ছে মাদ্রাসার ছাত্রগণ। ফলে জনবল পাচ্ছে না জিহাদের ময়দান। ফলে শরিয়ত, হুদুদ, কেসাস, শুরা ও জিহাদের আয়াতগুলো স্রেফ কোরআনেই রয়ে গেছে। জিহাদের ময়দানে পা না রেখে জান্নাতের দরজায় পৌছা যে অসম্ভব –পবিত্র কোরআনের সে হুশিয়ারিগুলি নিয়েও কোন ভ্রুক্ষেপ নাই।